लंदन। ब्रिटेन के परिवहन मंत्री जो जॉनसन ने ब्रेक्जिट मुद्दे पर प्रधानमंत्री टेरेसा मे की सरकार से इस्तीफा दे दिया। ब्रेक्जिट समर्थक पूर्व विदेश मंत्री बोरिस जॉनसन के छोटे भाई जो जॉनसन ने यूरोपीय संघ में ब्रिटेन की सदस्यता पर फिर से लोगों की राय जानने का आह्वान किया है। कंजरवेटिव पार्टी के सांसद जो जॉनसन 2005 से 2008 के बीच नयी दिल्ली में ‘द फायनेंसियल टाइम्स’ के पत्रकार रह चुके हैं। ब्रेक्जिट के मुद्दे पर बोरिस जॉनसन ने जुलाई में विदेश मंत्री पद से इस्तीफा दे दिया था । अपने भाई के विपरीत जो जॉनसन ने यूरोपीय संघ में बने रहने के लिए वोट किया ।